गिद्ड़ फटा-फट द्रौड़ी गेआ दूर खेत्तरै च उसी इक खोता चरदा लब्बा। ओदे कोल खड़ोइयै उस्सी पसेरन लगी पेआ जे तुस बड़े शैल ओ, थुहाड़े बड़े मुट्टें मुट्टें बन्न न ते लम्मे लम्मे कन्न ते तुन्दे कोला मता संघा बी होर कुस दा नेईं सकदा ऐ। थुआड़ी बाज दूर दूर तोड़ी सुनोची जन्दी ऐ। औं चाह्‌नां जे इस जंगले दा राज तुसें गी दित्ता जा। इस जंगले दा राजा बुड्डा होई गेदा ऐ ते ओ अपने जीन्दे-जी गै कुसे उच्चें मत्थें आले जानबरै गी राज देना चह्‌न्दे न ते इस्सै आस्तै उनैं मिगी तुसें गी सद्घी आनने आस्तै भेजेआ ऐ। इस करी तुस हून चिर निं लाओ ते चलने आली गल्ल करो। राज-तिलके दा महूर्त बी अज्ज गै ऐ।